GATE 2020 Registration: गेट 2020 परीक्षा के लिए 24 सितंबर तक कर लें आवेदन वरना देनी होगी एक्सट्रा फीस  
गेट परीक्षा के लिए रजिस्ट्रेशन की आखिरी तारीख 24 सितंबर है.
आप 25 सितंबर से 1 अक्टूबर के बीच एक्सट्रा फीस देकर आवेदन कर सकते हैं.
गेट परीक्षा फरवरी 2020 में होगी.
GATE 2020 परीक्षा के लिए 24 सितंबर आवेदन (Gate 2020 Registration) करने की आखिरी तारीख है. लेकिन आप 1 अक्टूबर तक भी आवेदन (GATE Application 2020) कर सकते हैं, बस आपको इसके लिए एक्सट्रा फीस देनी होगी. गेट 2020 के लिए आधिकारिक वेबसाइट Gate.iitd.ac.in पर रजिस्ट्रेशन की प्रक्रिया चल रही है. उम्मीदवार 15 नवंबर तक परीक्षा का शहर बदल सकते हैं, परीक्षा शहर बदलने के लिए उम्मीदवारों को अतिरिक्त फीस भरनी होगी. गेट परीक्षा (GATE 2020 Exam) 01, 02, 08 और 09 फरवरी, 2020 को होनी है. पहली शिफ्ट सुबह 9:30 बजे से लेकर दोपहर 12:30 बजे और दूसरी शिफ्ट दोपहर 2:30 से 5:30 बजे तक चलेगी. इस परीक्षा का एडमिट कार्ड 3 जनवरी को जारी कर दिया जाएगा. जबकि परीक्षा का रिजल्ट 16 मार्च 2020 को जारी किया जाएगा. गेट 2020 कंप्यूटर आधारित परीक्षा होगी जिसमें बहुविकल्पीय प्रश्न पूछे जाएंगे. परीक्षा में कुल 65 प्रश्न के लिए 100 अंक निर्धारित है. परीक्षा को पूरा के लिए उम्मीदवारों को कुल 3 घंटे का समय दिया जाएगा. 
 
-आप वेबसाइट appsgate.iitd.ac.in पर जाएं.
- अब New User? Register Here के लिंक पर क्लिक कर रजिस्टर करें.
- अब लॉग इन करें. 
- लॉग इन करने के बाद मांगी गई सभी जानकारी सबमिट करें.
- फोटो अपलोड करें.
- आवेदन फीस जमा करें.
- सभी प्रक्रिया पूरी करने के बाद एप्लीकेशन का प्रिंट ले लें.